# Αθήναι (εφημερίδα)

### Από τη Βικιπαίδεια, την ελεύθερη εγκυκλοπαίδεια

Εφημερίδα που εξέδωσε ο Γεώργιος Πωπ στις 20 Οκτωβρίου 1902 σε μεγάλο σχήμα. Ήταν η μόνη εφημερίδα που κόστιζε 10 λεπτά. Όλες οι άλλες κόστιζαν 5 λεπτά. Όμως, χάρη στο υψηλής ποιότητας περιεχόμενό της και την καλλιτεχνική της εκτύπωση, έτυχε ευνοϊκής υποδοχής από το αναγνωστικό κοινό. Ήταν τετρασέλιδη και η πρώτη που δημοσίευσε καλλιτεχνικά κλισέ. Κατείχε την πρωτιά στην κυκλοφορία, πουλώντας 2.000 φύλλα στην Αθήνα και στον Πειραιά και 3.000 στην επαρχία. Είχε επίσης πολλούς αναγνώστες συνδρομητές, τόσο στην Ελλάδα όσο και στο εξωτερικό. Συνεργάτες της εφημερίδας ήταν οι Εμμανουήλ Λυκούδης, Σπύρος Παγανέλης, Θεόδωρος Βελλιανίτης, Γρηγόριος Ξενόπουλος, Γεώργιος Τσοκόπουλος, Πολύβιος Δημητρακόπουλος, Νικόλαος Ποριώτης, Γεώργιος Κορομηλάς, Αλέξανδρος Μωραϊτίδης, Παναγιωτίδης και άλλοι. Η τιμή της κατέβηκε στα 5 λεπτά μετά τους πολέμους του 1912-1913 ένώ έγινε και εξασέλιδη. Είχε ανεξάρτητη γραμμή και δεν υποστήριζε κανένα κόμμα. Με την επανάσταση του 1922 η εφημερίδα διέκοψε την κυκλοφορία της για να μην υποτάξει τις απόψεις της στις επιλογές του νέου καθεστώτος. Με την επάνοδο στην πολιτική ομαλότητα, το 1925 ξανακυκλοφόρησε. Αλλά ένα χρόνο αρχότερα την έκλεισε η δικτατορία του Πάγκαλου επειδή ακολουθούσε σκληρή αντιπολιτευτική γραμμή. Έκτοτε δεν ξανακυκλοφόρησε.

Ανακτήθηκε από "http://el.wikipedia.org../../../%CE%B1/%CE%B8/%CE%AE/%CE%91%CE%B8%CE%AE%CE%BD%CE%B1%CE%B9_%28%CE%B5%CF%86%CE%B7%CE%BC%CE%B5%CF%81%CE%AF%CE%B4%CE%B1%29.html"

Κατηγορία: Εφημερίδες

##### Views

- Άρθρο
- Συζήτηση
- Τελευταία έκδοση

##### Αναζήτηση